section_heading: O albumu
paragraph_text: Postava grupe na Rubiconu značajno se mijenja u usporedbi s postavom koja je nastupila na prethodnom albumu skupine Illumination; Rubicon je prvi album sastava na kojem se kao novi članovi pojavljuju vokalistica Mariangela Demurtas, vokalist Kjetil Nordhus, gitarist Gyri Smørdal Losnegaard, bubnjar Tarald Lie Jr. te basist Ole Vistnes. Ovo je usto i prvi album sastava na kojem grube vokale izvodi isključivo gitarist Anders Høyvik Hidle. Nakon gotovo deset godina odsutstva, violinist Pete Johansen pojavljuje se kao studijski glazbenik na albumu; uz njega se kao studijski glazbenik pojavljuje i bivši pjevač sastava Østen Bergøy koji je napustio grupu 2010. godine zbog obiteljskih obveza.